SL Uradni list Evropske unije L 81/6

SKLEP SKUPNEGA ODBORA EGP

št. 207/2012

z dne 7. decembra 2012

o spremembi Priloge I (Veterinarske in fitosanitarne zadeve) in Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma,

ob upoštevanju naslednjega:

(1) Uredbo Komisije (EU) št. 231/2012 z dne 9. marca 2012 o določitvi specifikacij za aditive za živila, navedene v prilogah II in III k Uredbi (ES) št. 1333/2008 Evropskega parlamenta in Sveta (1), je treba vključiti v Sporazum EGP.

(2) Uredbo Komisije (EU) št. 232/2012 z dne 16. marca 2012 o spremembi Priloge II k Uredbi (ES) št. 1333/2008 Evropskega parlamenta in Sveta v zvezi s pogoji in ravnmi uporabe za kinolinsko rumeno (E 104), sončno rumeno FCF/oranžno rumeno S (E 110) in rdeče 4R, košenil rdeče A (E 124) (2) je treba vključiti v Sporazum EGP.

(3) Uredbo Komisije (EU) št. 252/2012 z dne 21. marca 2012 o metodah vzorčenja in analitskih metodah za uradni nadzor vsebnosti dioksinov, dioksinom podobnih PCB in dioksinom nepodobnih PCB v nekaterih živilih ter razveljavitvi Uredbe (ES) št. 1883/2006 (3) je treba vključiti v Sporazum EGP.

(4) Uredbo Komisije (EU) št. 270/2012 z dne 26. marca 2012 o spremembi prilog II in III k Uredbi (ES) št. 396/2005 Evropskega parlamenta in Sveta glede mejnih vrednosti ostankov za amidosulfuron, azoksistrobin, bentazon, biksafen, ciprokonazol, fluopiram, imazapik, malation, propikonazol in spinosad v nekaterih proizvodih ali na njih (4) je treba vključiti v Sporazum EGP.

(5) Uredbo Komisije (EU) št. 378/2012 z dne 3. maja 2012 o zavrnitvi odobritve nekaterih zdravstvenih trditev na živilih, ki se nanašajo na zmanjšanje tveganja za nastanek bolezni ter na razvoj in zdravje otrok (5), je treba vključiti v Sporazum EGP.

(6) Sklep Komisije 2010/770/EU z dne 13. decembra 2010 o spremembi Sklepa 2009/980/EU v zvezi s pogoji uporabe odobrenih zdravstvenih trditev glede učinka v vodi topnega paradižnikovega koncentrata na agregacijo trombocitov (6) je treba vključiti v Sporazum EGP.

(7) Uredba (EU) št. 231/2012 razveljavlja, z učinkom od 1. decembra 2012, direktive Komisije 2008/60/ES (7), 2008/84/ES (8) in 2008/128/ES (9), ki so vključene v Sporazum EGP in jih je zato treba razveljaviti v skladu s Sporazumom EGP z veljavnostjo od 1. decembra 2012.

(8) Uredba (EU) št. 252/2012 razveljavlja Uredbo Komisije (ES) št. 1883/2006 (10), ki je vključena v Sporazum EGP in jo je zato treba v okviru Sporazuma EGP razveljaviti.

(9) Ta sklep se navezuje na zakonodajo v zvezi s krmili in živili. Zakonodaja v zvezi s krmili in živili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I in v uvodu k poglavju XII Priloge II. Ta sklep se zato ne uporablja za Lihtenštajn.

(10) Prilogi I in II k Sporazumu EGP bi bilo zato treba ustrezno spremeniti –

SPREJEL NASLEDNJI SKLEP:

Člen 1

V točki 40 (Uredba Evropskega parlamenta in Sveta (ES) št. 396/2005) poglavja II Priloge I k Sporazumu EGP se doda naslednja alinea:

„— 32012 R 0270: Uredba Komisije (EU) št. 270/2012 z dne 26. marca 2012 (UL L 89, 27.3.2012, str. 5).“

Člen 2

Poglavje XII Priloge II k Sporazumu EGP se spremeni:

1. v točki 54zzy (Uredba Evropskega parlamenta in Sveta (ES) št. 396/2005) se doda naslednja alinea: „— 32012 R 0270: Uredba Komisije (EU) št. 270/2012 z dne 26. marca 2012 (UL L 89, 27.3.2012, str. 5).“;

2. besedilo točke 54zzzn (Uredba Komisije (ES) št. 1883/2006) se črta;

3. besedilo točk 54zzzy (Direktiva Komisije 2008/60/ES), 54zzzzg (Direktiva Komisije 2008/84/ES) in 54zzzzh (Direktiva Komisije 2008/128/ES) se črta;

4. v točki 54zzzzr (Uredba (ES) št. 1333/2008 Evropskega parlamenta in Sveta) se doda naslednja alinea: „— 32012 R 0232: Uredba Komisije (EU) št. 232/2012 z dne 16. marca 2012 (UL L 78, 17.3.2012, str. 1).“;

5. v točki 54zzzzw (Sklep Komisije 2009/980/EU) se doda naslednje: „, kakor ga spreminja: — 32010 D 0770: Sklep Komisije 2010/770/EU z dne 13. decembra 2010 (UL L 328, 14.12.2010, str. 18).“;

6. za točko 68 (Izvedbena uredba Komisije (EU) št. 1274/2011) se vstavijo naslednje točke: „69. 32012 R 0231: Uredba Komisije (EU) št. 231/2012 z dne 9. marca 2012 o določitvi specifikacij za aditive za živila, navedene v prilogah II in III k Uredbi (ES) št. 1333/2008 Evropskega parlamenta in Sveta (UL L 83, 22.3.2012, str. 1); 70. 32012 R 0252: Uredba Komisije (EU) št. 252/2012 z dne 21. marca 2012 o metodah vzorčenja in analitskih metodah za uradni nadzor vsebnosti dioksinov, dioksinom podobnih PCB in dioksinom nepodobnih PCB v nekaterih živilih ter razveljavitvi Uredbe (ES) št. 1883/2006 (UL L 84, 23.3.2012, str. 1); 71. 32012 R 0378: Uredba Komisije (EU) št. 378/2012 z dne 3. maja 2012 o zavrnitvi odobritve nekaterih zdravstvenih trditev na živilih, ki se nanašajo na zmanjšanje tveganja za nastanek bolezni ter na razvoj in zdravje otrok (UL L 119, 4.5.2012, str. 9).“

Člen 3

Besedila uredb (EU) št. 231/2012, (EU) št. 232/2012, (EU) št. 252/2012, (EU) št. 270/2012 in (EU) št. 378/2012 ter Sklepa 2010/770/EU v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 4

Ta sklep začne veljati 8. decembra 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma EGP (11).

Člen 5

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 7. decembra 2012 Za Skupni odbor EGP Predsednik Atle LEIKVOLL

(1) UL L 83, 22.3.2012, str. 1.

(2) UL L 78, 17.3.2012, str. 1.

(3) UL L 84, 23.3.2012, str. 1.

(4) UL L 89, 27.3.2012, str. 5.

(5) UL L 119, 4.5.2012, str. 9.

(6) UL L 328, 14.12.2010, str. 18.

(7) UL L 158, 18.6.2008, str. 17.

(8) UL L 253, 20.9.2008, str. 1.

(9) UL L 6, 10.1.2009, str. 20.

(10) UL L 364, 20.12.2006, str. 32.

(11) Navedena ni nobena ustavna zahteva.